Jēkabs Dubelšteins

Jēkabs Dubelšteins (dzimis 1884. gada 25. oktobrī, miris 1907. gada 24. septembrī), segvārds Jēpis, bija latviešu telegrāfists un revolucionārs.

 Dzīvesgājums 
Dzimis 1884. gada 25. oktobrī toreizējā Bērzmuižas, tagad Mežotnes pagastā, Bērzmuižā,IrLiepāja: Pirms 105 gadiem nošauts Jēkabs Dubelšteins, 24.09.2012 Bērtuļu mājās. 
Mācījās Bauskas un Rīgas apriņķa skolās. Strādāja par telegrāfa ierēdni Rīgā, vēlāk Aizputē (1902—1905), 1903. gadā iestājās LSDSP. 

1905. gada revolūcijas laikā bija telegrāfa mehāniķis Liepājas Centrālajā pasta telegrāfa stacijā un Liepājas sociāldemokrātisko organizāciju apvienotās komitejas loceklis. Darbojās kā Latvijas Sociāldemokrātijas propagandists Jelgavā. Piedalījās uzbrukumos Grobiņas cietumam, Rīgas Policijas pārvaldei un Krievijas Valsts bankas nodaļai Helsinkos. Bija kaujas grupas loceklis Pēterburgā.

1907. gadā viņu apcietināja un pēc ilgstošām pratināšanām nošāva Rīgā 1907. gada 24. septembrī.

Padomju laikos pēc Otrā pasaules kara (1955) Liepājā Dubelšteina vārdā pārdēvēja agrāko Marijas ielu.Negrib dzīvot banku aplaupītāja vārdā nosauktā ielā Nora Driķe. "Diena" 1999. gada 13. janvāris


 Atsauces 

Kategorija:1884. gadā dzimušie
Kategorija:1907. gadā mirušie
Kategorija:Marksisti
Kategorija:Bauskas novadā dzimušie
Kategorija:Latviešu revolucionāri
Kategorija:1905. gada revolūcija